Forslag til udbudstekst for Træ-stier

**Projektbeskrivelse**

Træ-stien udbydes som et funktionsudbud, hvor leverandøren udarbejder detailprojekteringen for fundering, fremstilling samt montage. Det er leverandørens ansvar, at den samlede konstruktion opfylder kravene til beskrivelsen.

Træ-stien skal være xx meter lang og xx meter bred.

Arbejdet skal udføres med størst mulige hensyntagen til naturen.

Træ-stien skal udføres successivt gennem terrænet, ligesom der udlægges lette plastkøreplader på begge sider, således at den omkringliggende natur lider mindst mulig skade under montagen.

Træ-stierne udføres 30 cm over terræn, således at der kan sikres dyre- og faunapassage under træ-stien.

**Materialer**

Træ-stien funderes på 100% FSC certificerede Robiniastolper, der med egnet rammemateriel nedbringes til en dybde, der modsvarer den projekterede bæreevne.

Til overkonstruktionen anvendes 100% FSC-certificeret hårdttræ klassificeret i varighedsklasse 1 eller Azobé varighedsklasse 2 - jf. EN/DS 350. Minimums styrkeklasse D50 iht. DS/EN 338.

Alt træet skal være fri for splint, nedbrudte knaster og bomkanter.

Der skal som skrid hæmmende tiltag, udføres et minimum 20 mm bredt bestrøet felt centralt i hver dækplanke.

* Alternativt kan dette enten reduceres eller erstattes med skrid hæmmende/RU profilering.

Vindafstivning, forankringsbeslag og øvrige fastgørelsesbeslag udføres i varmeforsinket stål S235.

* Ved projekter nær saltvand benyttes Rustfrie A4 Skruer og fastgørelser.

**Projektering**

Træ-stien skal dimensioneres for en nyttelast på 5 kN/m², jf. vejdirektoratets regler om offentlig tilgængelige stier.

Eventuelle rækværker skal dimensioneres for en belastning på 1 kN/m på håndlisten. Håndlisten

placeres 1,2 m over brodæk. Jf. "Bestemmelser om opsætning af broautoværn

og –rækværker af 4. juli 2006".

Projektering, levering og montering af træ-stien inklusive fundering skal være indeholdt.

Entreprenøren skal ansøge om LER oplysninger inden opstart af montagen.

Tilbuddet skal indeholde udførelse af geotekniske undersøgelser i nødvendigt omfang.

**Tildelingskriterie**

Tildelingen vægtes med 60% på pris, 20% på kvalitet og æstetik og 20% på vedligeholdelsesvenlige løsninger.

Det skal fremgå af udbudsmaterialet, hvad der er tildelingskriteriet for opgaven. Der kan naturligvis også laves andre vægtninger.